CELEX: 62015CN0106
Language: mt
Date: 2015-03-04 00:00:00
Title: Kawża C-106/15 P: Appell ippreżentat fl-4 ta’ Marzu 2015 minn Tameio Pronoias Prosopikou Trapezis Kyprou mid-digriet mogħti mill-Qorti Ġenerali (L-Ewwel Awla) fis-16 ta’ Ottubru 2014 fil-Kawża T-328/13, Tameio Pronoias Prosopikou Trapezis Kyprou vs Il-Kummissjoni u Il-Bank Ċentrali Ewropew

1.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 178/3
            
         Appell ippreżentat fl-4 ta’ Marzu 2015 minn Tameio Pronoias Prosopikou Trapezis Kyprou mid-digriet mogħti mill-Qorti Ġenerali (L-Ewwel Awla) fis-16 ta’ Ottubru 2014 fil-Kawża T-328/13, Tameio Pronoias Prosopikou Trapezis Kyprou vs Il-Kummissjoni u Il-Bank Ċentrali Ewropew
   (Kawża C-106/15 P)
   (2015/C 178/03)
   Lingwa tal-kawża: il-Grieg
   
      Partijiet
   
   
      Appellanti: Tameio Pronoias Prosopikou Trapezis Kyprou (rappreżentanti: E. Efstathiou, K. Liasidou u K. Efstathiou, avukati)
   
      Partijiet oħra fil-proċedura: Il-Kummissjoni Ewropea u Il-Bank Ċentrali Ewropew
   
      Talbiet tal-appellanti
   
   
               —
            
            
               tannulla s-sentenza appellata;
            
         
               —
            
            
               tannulla d-deċiżjoni tal-Qorti Ġenerali li tilqa’ l-eċċezzjoni ta’ inammissibblità u, b’mod partikolari, id-deċiżjoni li “dikjarazzjoni tal-Grupp tal-euro ma tistax titqies bħala att li huwa maħsub li jipproduċi effetti legali fil-konfront ta’ terzi” u konsegwentement fil-konfront tal-appellanti u li bid-dikjarazzjoni kkontestata l-Grupp tal-euro “pproduċa, b’mod ġenerali ħafna, rendikont ta’ ċerti miżuri maqbula fuq il-livell politiku mar-Repubblika ta’ Ċipru”;
            
         
               —
            
            
               tannulla d-digriet appellat li permezz tiegħu t-tnaqqis tal-valur tad-depożiti ġie imputat lir-Repubblika ta’ Ċipru mingħajr ma ġiet attribwita xi mġieba, att jew deċiżjoni lill-Grupp tal-euro, lill-appellati jew lill-appellati permezz tal-Grupp tal-euro;
            
         
               —
            
            
               tannulla l-kundanna tal-appellanti għall-ispejjeż.
            
         
      Aggravji u argumenti prinċipali
   
   L-appellanti tinvoka erba’ aggravji insostenn tal-appell tagħha. B’mod iktar partikolari:
   
               1.
            
            
               Id-digriet appellat huwa vvizzjat minn nuqqas ta’ motivazzjoni u ngħata abbażi ta’ interpretazzjoni żbaljata tal-fatti u tal-liġi fir-rigward tal-istituzzjoni li effettivament adottat id-deċiżjoni dwar it-tnaqqis tal-valur tad-depożiti “bail in”.
            
         
               2.
            
            
               Id-digriet appellat ingħata bi ksur tal-prinċipji ġenerali tad-dritt, peress li l-Qorti Ġenerali interpretat ħażin il-fatt li, indipendentement mit-tip jew mill-forma li ħadet id-deċiżjoni kkontestata tal-Grupp tal-euro, din kienet, f’dan il-każ, att li jista’ jiġi kkontestat.
            
         
               3.
            
            
               Id-digriet appellat huwa vvizzjat peress li l-Qorti Ġenerali, fl-għoti tad-digriet, ma eżaminatx ir-relazzjoni ġuridika u fattwali bejn il-Kummissjoni Ewropea, il-Bank Ċentrali Ewropew u l-Grupp tal-euro, u lanqas ma eżaminat il-fatt li abbażi tal-prinċipju ta’ Legal Causation u tal-kriterju tal-awtur veru, l-atti tal-Grupp tal-euro kienu jikkostitwixxu atti tal-Bank Ċentrali Ewropew u tal-Kummissjoni Ewropea, li kellhom jaġixxu b’mod konformi mat-Trattat u mal-Protokolli tal-Unjoni Ewropea kif ukoll mad-dritt sekondarju u derivat.
               Konsegwentement, il-Qorti Ġenerali ma eżaminatx il-mertu tal-argumenti u tal-ilmenti tal-appellanti u għalhekk żbaljat meta ċaħdet ir-rikors għal annullament.
            
         
               4.
            
            
               Ladarba dan l-appell jiġi milqugħ, l-appellanti ma għandhiex tiġi kkundannata għall-ispejjeż tal-appell u lanqas ma għandha tiġi kkundannata għal dawk tal-proċeduri fl-ewwel istanza.